Bėskovo-Štorkovo apskritis
Bėskovo-Štorkovo apskritis (vok. Landkreis Beeskow-Storkow, iki 1939 m. Kreis Beeskow-Storkow, XIX a. vadinta ir Beeskow-Storkowscher Kreis) – buvusi apskritis Brandenburge. Ji iki 1950 m. egzistavo Prūsijoje, sovietų okupacinėje zonoje ir VDR. Dabar buvusios apskrities teritorija priklauso Brandenburgo Damės-Šprėvaldo ir Oderio-Šprė apskritims. Į apskritį įėjo Bėskovo, Štorkovo ir Mėrkišo Buchholco miestai.